Brøndby IF er stukket af i Superligaen, men FC Midtjylland lurer stadig på det mindste fejltrin fra de blå-gule mesterskabsfavoritter. Meget tyder på, at mesterskabet kan blive afgjort den 14. maj, når FC Midtjylland gæster Brøndby Stadion. En hjemmesejr i den kamp og man må gå ud fra, at guldet havner på vestegnen.

Derfor er der naturligvis også stor interesse for kampen, og allerede nu kan Brøndby IF melde udsolgt. De blå-gule oplyser på klubbens hjemmeside, at den sidste billtet til FC Midtjylland-kampen er solgt, og dermed kan de røde lygter tændes.

Brøndby IF kunne allerede for halvanden uge siden melde udsolgt til opgøret mod AaB i sidste spillerunde, og dermed kommer Brøndby-spillerne altså til at spille for fulde huse i sæsonens to sidste hjemmekampe.

Alexander Zornigers mandskab topper Superligaen med fem point ned til FC Midtjylland.

Sponsoreret:

Drømmer du om en tur ud i Europa for at opleve den fede fodboldstemning på et af de helt store stadions?

Skal det være hos FC Barcelona, Real Madrid, Manchester United, Liverpool, Chelsea, Bayern München eller noget endnu bedre?

Få tre hurtige tilbud på den perfekte fodboldtur for dig og vennerne, for far og søn eller for hele familien.

Det er nemt, hurtigt og enkelt, og der er svar fra rejsearrangørerne inden for 24 timer – find dit rejsetilbud her.